Nik Xhelilaj

Nik Xhelilaj (*5. marec 1983, Tirana) je albánsky herec.

 Život 
Nik Xhelilaj sa narodil 5. marca 1983 Nik Xhelilaj on E-talenta v Tirane v Albánsku. Jeho rodné meno je Kreshnik Xhelilaj. 

Ako 14-ročný odišiel do Istanbulu kvôli štúdiu na strednej vojenskej škole. Obaja jeho rodičia sú vyšší vojenskí hodnostári, jeho otec sa narodil vo Vlore a jeho matka sa narodila v Tepelenë. Nik Xhelilaj predovšetkým na prianie otca začal navštevovať najstaršiu vojenskú strednú školu v Turecku, a to Vojenskú strednú školu Kuleli so sídlom v Çengelköy v Istanbule na ázijskom pobreží Bosporského prielivu, ale po niekoľkých mesiacoch školu opustil a vrátil sa do Tirany. 

Ako 18-ročný si podal prihlášku na štúdium práva, avšak v prijímacom konaní neuspel. Práve v tom čase sa v Tirane otváral špeciálny kurz herectva, čo bola v Albánsku vtedy úplná novinka. Mladý Kreshnik Xhelilaj videl reklamu na tento projekt a rozhodol sa, že to skúsi. Išlo o projekt Sirea Film, ktorý sa vyprofiloval ako škola scénického umenia a zameriaval sa na vyhľadávanie a všestrannú edukáciu mladých talentov v oblasti umenia  http://www.sireafilm.com. Na čele projektu stáli dve osobnosti v oblasti umenia – Leonard Bombaj a Alfred Trebicka. Práve oni nasmerovali Kreshnika Xhelilaja na štúdium herectva. 

Xhelilaj si preto podal prihlášku na Akadémiu umení v Tirane a uspel. Na Akadémiu umení, Fakultu dramatických umení, odbor herectvo nastúpil ako 21-ročný (2004). Jeho prvé účinkovanie vo filme sa datuje už do roku 2005. Išlo o krátky film Me një përdorim (doslova: Na jedno použitie) režiséra menom Erion Hasanllari  https://www.oranews.tv/shba-nik-xhelilaj-vleresohet-si-aktori-me-i-mire. 

Skutočný prielom v jeho hereckej kariére priešiel však o tri roky neskôr. V tom istom roku, keď sa mladý herec objavil v spomenutom krátkom filme, si ho po skončení prvého ročníka na Akadémii umení vybral známy filmový režisér Piro Milkani do hlavnej úlohy filmu Smutek paní Šnajderové (albánsky: Trishtimi i zonjës Shnajder). Samotný dej sa vo všeobecnosti zaoberal životom režiséra Milkaniho v 60. rokoch, a to počas jeho štúdií vo vtedajšom Československu. Film Smutek paní Šnajderové sa nakrúcal v Ratajoch nad Sázavou a Českom Šternberku. Nik Xhelilaj vôbec nevedel po česky, preto sa naučil celý text odriekať v češtine. Práve v tom čase sa stal známym ako Nik Xhelilaj, keďže českému štábu sa ťažko vyslovovalo jeho krstné meno Kreshnik (výslovnosť: [krešnik]), a preto sa ponúkol nápad skrátiť hercovo krstné meno na Nik. Film mal premiéru v roku 2008. 

Počas štúdia na Akadémii umení, konkrétne v 3. ročníku, Nik Xhelilaj debutoval i na divadelných doskách, a to v hre Tennesseeho Williamsa Električka zvaná Túžba. Hral náročnú postavu Stanleyho Kowalského  https://cineuropa.org/en/video/196065/. 

Vrátiac sa k filmom, Nik Xhelilaj hral neskôr hlavné úlohy v celovečerných filmoch Alive! (2009), Der Albaner (2010) a Seven Lucky Good (2014), alebo vedľajšiu úlohu vo filme Real Playing Game (2013). Okrem toho doma v Albánsku spolumoderoval kvalifikačnú súťaž populárnej hudby Eurovision Song Contest 2012. Bolo to v decembri 2011 a išlo o jubilejný 50. ročník ART Song festivalu, ktorý sa konal v Kongresovom paláci v Tirane  http://www.panorama.com.al/nik-xhelilaj-do-te-jete-prezanues-i-festivalit-te-50-te-te-kenges/. Krátko predtým Nik Xhelilaj tancoval v albánskej verzii tanečnej súťaže Dancing with the Stars  https://thashethe.me/nik-xhelilaj-nga-dancing-with-the-stars/. V Turecku, kde hral vo viacerých televíznych seriáloch  http://www.panorama.com.al/nik-xhelilaj-nderkohe-qe-luan-ne-serialet-turke-shpallet-aktori-me-i-mire-ne-shba/, je rovnako populárny ako doma v Albánsku. 

V USA, konkrétne v Houstone, získal cenu za najlepší mužský herecký výkon, a to vo filme Seven Lucky Good, v ktorom hral hlavnú úlohu, postavu menom Mehmet, a ktorý tu na WorldFest-Houston International Film Festival získal Zvláštnu cenu poroty. Cena Najlepší herec mu bola udelená počas slávnostného ceremoniálu filmového festivalu. Nik Xhelilaj zapôsobil v roku 2016 v role Winnetoua a v trojdielnom televíznom seriáli. 

V apríli 2017 mal premiéru divákmi i odbornou kritikou vysoko hodnotený turecko-nemecko-americký film Zer. Hlavnú úlohu hral Nik Xhelilaj, scenáristom a režisérom v jednej osobe bol Kazim Öz. Film sa dotýka veľmi citlivej témy – otvára tému masakru Kurdov v Dersime v roku 1938 a vymazania tejto udalosti z tureckých oficiálnych dejín –, preto bol na 36. filmovom festivale v Istanbule uvedený len v cenzurovanej verzii. Mnoho kín v Turecku jeho premietanie zrušilo a nakoniec tento film premietalo v tejto krajine len 11 kín .

 Významné ocenenia - víťazstvá 
 2010 – 32. Medzinárodný filmový festival Moskva – cena strieborný „Svätý Juraj“ v kategórii Najlepší mužský herecký výkon (film Der Albaner)
 2010 – Medzinárodný filmový festival Priština (Kosovo) – Najlepší herec (film Der Albaner)
 2010 – 47. Filmový festival Golden Orange Antalya (Turecko) - Cena Zlatý pomaranč v kategórii Medzinárodnej súťaže hraných filmov – Najlepší herec (film Der Albaner)
 2011 – Filmový festival Turecko/Nemecko (Norimberg, Nemecko) - Najlepší herec (film Der Albaner)
 2011 – Medzinárodný filmový festival v Berlíne - cena European Shooting Star  ako iniciatíva Európskej filmovej propagácie (European Film Promotion)
 2014 – Medzinárodný filmový festival Priština (Kosovo) – Najlepší herec (film 3 Yol)
 2014 – 4. Medzinárodný filmový festival Lake Van (Turecko) – Najlepší herec (film 3 Yol)
 2014 – WorldFest Houston - Zlatá cena REMI za Najlepší mužský herecký výkon vo filme Seven Lucky Gods

 Filmografia (výber) 

 Divadelné úlohy (výber) 
 2008 - Tango, autor: Sławomir Mrożek, úloha: Arthur, réžia: Driada Dervishi, Divadlo "Aleksandër Moisiu" v Durrës (Albánsko) 
 2007 - Tramvaj me emrin dëshirë (Električka zvaná Túžba), autor: Tennessee Williams, úloha: Stanley Kowalski, réžia: Timo Flloko, Albánska akadémia umení v Tirane
 2007 - Këmbanat e Muzgut, úloha: Leutnant Llukan, režisér: Alfred Bualioti, Andon Qesari, Albánske národné divadlo, Tirana


 Referencie 

 Externé odkazy 
 Nik Xhelilaj na IMDb
 Nik Xhelilaj - Caay - profil herca s videom   
 Nik Xhelilaj, bio, filmography 
 Cena pre Nika Xhelilaja v USA 
 Nik Xhelilaj hrá nového Winnetoua 
 Nik Xhelilaj v seriáloch
 Nik Xhelilaj životopis (FDb)

Kategória:Osobnosti z Tirany
Kategória:Albánski herci